**Բանգլադեշի ազգային թանգարան** (բենգալերեն՝ বাংলাদেশ জাতীয় যাদুঘর), ի սկզբանե հիմնադրվել է 1913 թվականի մարտի 20-ին՝ հանդես գալով այլ անվան ներքո (Դաքքայի թանգարան), պաշտոնական բացումը տեղի է ունեցել 1913 թվականի օգոստոսի 7-ին։ Բանգլադեշի ազգային թանգարանի կարգավիճակ ստացել է 1983 թվականի նոյեմբերի 17-ից։ Թանգարանը գտնվում է Դաքքայի Շահբագ շրջանում։ Թանգարանի գործունեությունը լավ է կազմակերպված, ցուցադրությունները ներկայացված են ժամանակագրական տեսքով ազգագրության, դեկորատիվ արվեստի, պատմության, դասական արվեստի, բնական պատմության, ժամանակակից և համաշխարհային քաղաքակրթությունների բաժիններում։ Թանգարանն ունի նաև կոնսերվացման հարուստ լաբորատորիա։

Ցոկոլային հարկ
--------------

Բանգլադեշի ազգային թանգարան, նախագծել է բանգլադեշցի ճարտարապետ Սայադ Մեյնուլ Հոսեյնը
Ցոկոլային հարկի մուտքի մոտ տեղադրված են մի քանի հին զենքեր, ինչպես նաև այստեղ է գտնվում սրահը, որտեղից այցելուները տոմսեր են ձեռք բերում և հավաքվում են լսելու թանգարանի պատմությունը։ Սրահն առաջնորդում է դեպի մեծ սանդուղք։ Բացի սրահը, այս հարկում կա մի փոքր սենյակ, որը նույնպես օգտագործվում է որպես դահլիճ (էքսկուրսավարներն այստեղ այցելուներին են պատմում թանգարանի պատմությունը)։

1-ին հարկ
---------

Առաջին հարկը բաժանված է 22 սենյակների։

### 1-ին սենյակ

Առաջին սենյակի մեծ քարտեզի վրա ցուցադրված է Բանգլադեշն իր 64 շրջաններով։

### 2-րդ սենյակ

2-րդ սենյակում Բենգալյան վագրի մեծ արձանն է։

### 3-10-րդ սենյակներ

Այս սենյակներում ցուցադրվում են Բանգլադեշից գտնված բնական նմուշներ։ Սենյակներից մեկում ներկայացված է կետի լեզու։

### 10-22-րդ սենյակներ

Այս հարկերում կան մինչև 1900 թվականների պատմական Բենգալյան մասունքներ։ Սենյակում ցուցադրված են տարբեր նավակներ, որոնք օգտագործել է գյուղական բնակչությունը։

2-րդ հարկ
---------

2-րդ հարկում ցուցադրվում են հայտնի մարդկանց լուսանկարներ, կան ցուցափեղկեր՝ նվիրված Բանգլադեշի ազատագրական պատերազմին և 1952 թվականի Լեզվական շարժմանը (Բենգալյան լեզվի համար մղվող պայքար)։ Կան պոստերներ, որոնք օգտագործվել են պատերազմի ժամանակ, խոշտանգումների մեքենա և այլն։ Կա նաև երկու գրադարան։

3-րդ հարկ
---------

3-րդ հարկում ցուցադրվում են միջազգային քաղաքական գործիչների, դերասանների, գիտնականների նկարներ, ինչպես նաև այստեղ կա 4 միջազգային պատկերասրահ՝ չինական, կորեական, հնդկական, շվեյցարական։

Պատկերասրահ
-----------

* Կոմպոզիցիա,Նովերա ԱհմեդԿոմպոզիցիա,  
Նովերա Ահմեդ
* Թեքված ֆիգուր,Նովերա ԱհմեդԹեքված ֆիգուր,  
Նովերա Ահմեդ
* Նստած կին,Նովերա ԱհմեդՆստած կին,  
Նովերա Ահմեդ
* 
* 
* 
* 
*

Ծանոթագրություններ
------------------

1. ↑  GeoNames — 2005.
2. 1 2 3
3. ↑  «Welcome to Bangladesh National Museum»։ *bangladeshmuseum.gov.bd*
4. ↑

Արտաքին հղումներ
----------------

* http://www.bangladeshmuseum.gov.bd/ Բանգլադեշի ազգային թանգարան. պաշտոնական կայք
* Banglapedia article
* Bangladesh Heritage Museum Archived 2017-05-12 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| 

|  Չափորոշչային վերահսկողություն |
| --- |
|  |
| CiNii: DA16461217 · GND: 10201222-2 · ISNI: 0000000122286482 · LCCN: n85141516 · SUDOC: 16510502X · VIAF: 151335326 · ULAN: 500306754 · WorldCat VIAF: 151335326 |

 |

 |